Karel Konrád (novinár)

Karel Konrád (* 28. marec 1899, Louny – † 11. december 1971, Praha) bol český spisovateľ a novinár, člen skupiny Devětsil.

Študoval na lounskej reálke spolu s K. Bieblom, kde v roku 1917 zmaturoval. Prakticky ihneď po maturite musel narukovať. Po prvej svetovej vojne študoval chémiu na technike, potom dejepis a zemepis na Karlovej univerzite, žiadny z odborov nedokončil.

V roku 1925 pracoval ako redaktor v Rudom práve, tu sa nepohodol a odišiel z redakcie, vrátil sa až v rokoch 1945 – 1948.

V roku 1930 založil časopis Trn, ktorý redigoval až do roku 1933.

Od roku 1946, sa zapojil do činnosti vo filmovom štúdiu Barrandov, kde pracoval až do roku 1957, kedy odišiel do penzie.

K. Konrád pomerne veľa cestoval precestoval Francúzsko, Taliansko, Juhosláviu a Poľsko.

 Dielo 
Jeho tvorba bola ovplyvnená poetizmom.

 Robinsonáda – 1926
 Rinaldino – 1927
 Dinah – 1928, hlavným hrdinom je muž, ktorý sa dostane do väzenia. Tu smie počúvať gramofón a on sa podľa hlasu zamiluje do černošskej speváčky Dinah.
 Rozchod! – 1934, autorove spomienky na mladosť, vystupujú tu skutoční ľudia, ale ich príbehy sú vymyslené. Hrdinami sú študenti, ktorí museli zanechať štúdium a odísť na vojnu. Kniha je pomenovaná podľa rozkazu po ktorom všetci túžia.
 Postele bez nebes – 1939, autor sa opäť obracia do detstva, líči skupinu detí (chlapcov a jedného dievčaťa), ktorí sa snažia napodobniť život dospelých. Svet dospelých sa odráža v ich hrách.
 Ve směru úhlopříčky
 Pavel a Hedvika
 Dvojí stín
 Epištoly k nesmělým milencům
 Na černé hodince

Po roku 1945 vydal svoje epigramy a aforizmy:
 Postní krůpěje
 Epigramy
 Ano a ne

Ďalej vydal knihy literárnych podobizní:
 Fanfáry a hrany
 Polokresby a nevzpomínky

 Pozri aj 
 Svaz moderní kultury Devětsil
 Poetizmus
 Skupina 42

 Zdroj 

Kategória:Českí spisovatelia románov
Kategória:Osobnosti z Loun
Kategória:Skupina 42